OpenLLM-France/wikimedia huggingface dataset:
# José de Rojas Galiano

José de Rojas Galiano (Alacant, 16 d'octubre de 1850 - 11 de juliol de 1908) fou un aristòcrata i polític valencià, VIII marquès de Bosc d'Ares, V comte de Casa Rojas i VII comte de Torrellano, diputat i senador a les Corts Espanyoles durant la restauració borbònica.

## Biografia

Estudià amb els jesuïtes d'Oriola i es llicencià en dret a la Universitat de València, però no exercí i es dedicà a administrar el patrimoni familiar a Baix Segura, Elx i l'horta d'Alacant. El 1888 heretà del seu pare el títol i vora un centenar de finques.
El 1878 fou diputat provincial per Elx, secretari de la Diputació d'Alacant el 1880 i el 1882 i fiscal municipal d'Alacant (1881-1883). Alhora, fou membre del Partit Liberal Conservador i fou elegit diputat pel districte d'Alacant a les eleccions generals espanyoles de 1884, 1891 i 1896. El 1897 fou nomenat Gran d'Espanya i comte de Torellano, i esdevingué propietari del diari La Monarquía, òrgan del Partit Conservador. Tanmateix, tenia poc interès per la política professional i a la mort de Cánovas del Castillo abandonà la política activa, després d'obtenir el 1898 el títol de senador per dret propi.

## Enllaços externs

* Fotografia Arxivat 2010-10-20 a Wayback Machine.
* Fitxa del Senat
* Biografies de polítics valencians Arxivat 2006-02-14 a Wayback Machine.
* Marquesos de Bosch de Ares
* Fitxa del Congrés dels Diputats (castellà)
# Municipi de Viborg

El municipi de Viborg és un municipi danès que va ser creat l'1 de gener del 2007 com a part de la Reforma Municipal Danesa, integrant els antics municipis de Bjerringbro, Fjends, Karup, Møldrup i el de Tjele amb el de Viborg a més d'una petita part de l'antic municipi d'Aalestrup que va decidir unir-se al nou municipi en referèndum. El municipi és situat a la part central de la península de Jutlàndia, a la Regió de Midtjylland i abasta una superfície de 1474 km².
La ciutat més important i capital del municipi és Viborg (34.062 habitants el 2009). Altres poblacions són:
* Birgittelyst
* Bjerregrav
* Bjerringbro
* Bruunshåb
* Fly
* Finderup
* Frederiks
* Grønhøj
* Hald Ege
* Hammershøj
* Hjarbæk
* Hvam Stationsby
* Karup
* Kjeldbjerg
* Klejtrup
* Knudby
* Kvorning
* Kølvrå
* Løgstrup
* Løvel
* Mammen
* Møldrup
* Mønsted
* Ravnstrup
* Rindsholm
* Rødkærsbro
* Rødding
* Sahl
* Sjørup
* Skals
* Skelhøje
* Sparkær
* Stoholm
* Sønder Rind
* Ulbjerg
* Tange
* Tapdrup
* Vammen
* Vejrumbro
* Vinkel
* Vridsted
* Ørum

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 14760 | 31,3 |
| Det Radikale Venstre | 737 | 1,6 |
| Det Konservative Folkeparti | 4793 | 10,2 |
| Socialistisk Folkeparti | 6396 | 13,6 |
| Kristendemokraterne | 502 | 1,1 |
| Dansk Folkeparti | 3615 | 7,7 |
| Venstre | 16071 | 34,0 |
| Enhedslisten - De Rød-Grønne | 325 | 0,7 |

### Alcaldes

| Alcalde | Període | Partit |
| Johannes Steensgaard | 1-1-2007 a 31-12-2009 | Socialdemokratiet |
| Søren Pape Poulsen | 1-1-2010 a 31-12-2013 | Det Konservative Folkeparti |

## Referències

* ↑ Resultats de les eleccions municipals al municipi de Viborg (danès)
# Onada de calor

Una onada de calor és un augment brusc i perllongat de la temperatura i humitat per sobre dels valors mitjans del clima d'una zona determinada. És un desastre més freqüent a l'estiu i afecta tant els éssers humans, com animals i collites, essent el fenomen climàtic que més morts causa.

## Definició internacional d'onada de calor

L'Organització Meteorològica Mundial defineix una onada de calor com “Un temps inusualment càlid (màximes, mínimes i / o mitjana diària) en una regió, que persisteix durant almenys dos dies consecutius durant el període calorós de l'any, en funció de les condicions climatològiques locals, amb registres per sobre dels llindars determinats.”
A partir d'aquesta definició, els llindars que defineixen una onada de calor a cada territori venen fixats pel organisme meteorològic competent.

## Onada de calor a Catalunya segons l'SMC

L'organisme competent en matèria de meteorologia a Catalunya és el Servei Meteorològic de Catalunya. Estableix que el llindar per determinar una onada de calor són les temperatures màximes, que han d'excedir el percentil estadístic del 98% dels últims 10 anys de la sèrie de cada estació meteorològica oficial. Això vol dir que el 2% dels dies més càlids dels últims 10 anys marcaran el llindar de temperatures màximes a superar per a determinar una onada de calor.
Aquesta manera de definir una onada de calor implica que els llindars depenen de cada punt del territori català. Així, els llindars canvien en funció de la ciutat o població.

## Alguns efectes

* Morts per hipertèrmia o síncopes
* Fallides elèctriques per l'augment de l'ús de l'aire condicionat i ventiladors
* Increment dels incendis
* Afectacions en circuits elèctrics, dispositius electrònics i carreteres
* Sequera posterior
* Disminució de l'aigua potable en àrees subdesenvolupades

## Referències

* ↑ «Què és una onada de calor, quant dura i quins efectes comporta». Vilmeteo.es.
* ↑ «Què és una onada de calor i com s'adverteix la població?». ARA.cat.
* ↑ «Distribució territorial de llindars». meteo.cat.
* ↑ «Onada de calor». gencat. [Consulta: 8 maig 2019].
# Machmetre

Un machmetre o màchmetre és un instrument de control de vol pertanyent al sistema pitot-estàtica d'una aeronau que indica la relació de la velocitat de l'avió respecte a l'aire - "True airspeed" (TAS) en anglès - amb la velocitat del so, que varia amb l'altitud de vol, a causa de la temperatura i la densitat de l'aire. El machmetro indica la velocitat en forma de fracció decimal, essent 1 la velocitat del so. El Mach de vol és una quantitat adimensional, per ser únicament una relació. Si V és la velocitat real i a la del so, el Mach de vol queda així:
    $M={\frac {V}{a}}$
La velocitat del so en un gas, variant, queda definida per γ , R i T , que són, respectivament, la relació entre els calors específics a pressió i temperatura constants (C $_p$/C $_v$), la constant del gas (R = 287,05 J/kg * K), i la temperatura. γ val 1,4 en el cas de l'aire.
    $a={\sqrt {\gamma RT}}$
La franja de velocitats properes a la velocitat del so que serveix per passar del vol subsònic al vol supersònic s'anomena vol Velocitat transsònica. Abans d'arribar a la velocitat del so, l'avió en qüestió arriba primer a la seva Mach crític, en què l'aire que flueix sobre superfícies a baixa pressió, on és accelerat, arriba localment Mach 1 abans que l'avió en si. Això provoca la formació d'ones de xoc i l'augment de la resistència aerodinàmica. La velocitat indicada en aquestes condicions canvia amb la pressió ambiental, que al seu torn canvia amb l'altitud. Per tant, la velocitat indicada no és adequada per informar al pilot sobre la seva velocitat de vol. Perquè sàpiga amb seguretat si s'acosta al Mach crític del seu avió s'utilitza el machmetre, més exacte en aquest aspecte.
Alguns machmetres mecànics antics utilitzaven un baròmetre dins de l'aparell que convertia la pressió pitot-estàtica a nombre de Mach, que rep el seu nom en honor del físic i filòsof austríac Ernst Mach. Els machmetres electrònics moderns utilitzen informació d'un sistema computeritzat de dades de l'aire.

## Referències

* Instrument Flying Handbook. U.S. Government Printing Office, Washington D.C.: U.S. Federal Aviation Administration, 2005.11.25, p. 3/8. FAA-H-8083-15.
* Instrument Flying Handbook. U.S. Government Printing Office, Washington D.C.: U.S. Federal Aviation Administration, 2007, p. 3/10. FAA-H-8083-15A.

## Vegeu també

* Instruments de control (avió)
* Nombre de Mach
* Velocímetre
* Mach crític
* Barrera del so
* Sistema pitot-estàtica
# Christophorus

Christophorus oder Die Vision einer Oper (en alemany, Christophorus o la visió d'una òpera) és una òpera en dos actes composta per Franz Schreker entre 1925 i 1928 i estrenada a Friburg l'1 d'octubre de 1978. La va dedicar al seu amic Arnold Schönberg.

## Referències

* ↑ Clements, Andrew. «Schreker: Christophorus: Bernhard/Sabrowski/Chafin/Ahrens/Kiel Opera/Windfuhr» (en anglès). The Guardian. [Consulta: 20 abril 2018].
* ↑ Dineen, Murray. «Ressenya del disc» (en anglès). Opera Today. [Consulta: 20 abril 2018].
# Bordentown

Bordentown és una població dels Estats Units a l'estat de Nova Jersey. Segons el cens del 2006 tenia 3.953 habitants.

## Demografia

Segons el cens del 2000, Bordentown tenia 3.969 habitants, 1.757 habitatges, i 989 famílies. La densitat de població era de 1.665,7 habitants/km².
Dels 1.757 habitatges en un 24,9% hi vivien nens de menys de 18 anys, en un 39,2% hi vivien parelles casades, en un 13,1% dones solteres, i en un 43,7% no eren unitats familiars. En el 35,7% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,93.
Per edats la població es repartia de la següent manera: un 20,9% tenia menys de 18 anys, un 7,7% entre 18 i 24, un 34,2% entre 25 i 44, un 23,2% de 45 a 60 i un 14% 65 anys o més.
L'edat mediana era de 38 anys. Per cada 100 dones de 18 o més anys hi havia 86,5 homes.
La renda mediana per habitatge era de 47.279 $ i la renda mediana per família de 59.872 $. Els homes tenien una renda mediana de 39.909 $ mentre que les dones 31.780 $. La renda per capita de la població era de 25.882 $. Aproximadament el 4% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bordentown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Bordentown». American Fact Finder. Oficina del Cens dels Estats Units, 12-01-2010.
# Freistatt (Missouri)

Freistatt és una població dels Estats Units a l'estat de Missouri. Segons el cens del 2000 tenia 184 habitants.

## Demografia

Segons el cens del 2000, Freistatt tenia 184 habitants, 79 habitatges, i 50 famílies. La densitat de població era de 394,7 habitants per km².
Dels 79 habitatges en un 29,1% hi vivien nens de menys de 18 anys, en un 51,9% hi vivien parelles casades, en un 7,6% dones solteres, i en un 36,7% no eren unitats familiars. En el 34,2% dels habitatges hi vivien persones soles el 26,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3,02.
Per edats la població es repartia de la següent manera: un 28,3% tenia menys de 18 anys, un 6,5% entre 18 i 24, un 27,7% entre 25 i 44, un 13,6% de 45 a 60 i un 23,9% 65 anys o més.
L'edat mediana era de 36 anys. Per cada 100 dones de 18 o més anys hi havia 80,8 homes.
La renda mediana per habitatge era de 21.750 $ i la renda mediana per família de 35.938 $. Els homes tenien una renda mediana de 25.357 $ mentre que les dones 19.375 $. La renda per capita de la població era de 10.757 $. Entorn del 16,3% de les famílies i el 18,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Freistatt». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Freistatt». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Gasconade

Gasconade és una població dels Estats Units a l'estat de Missouri. Segons el cens del 2000 tenia 267 habitants.

## Demografia

Segons el cens del 2000, Gasconade tenia 267 habitants, 105 habitatges, i 72 famílies. La densitat de població era de 490,9 habitants per km².
Dels 105 habitatges en un 23,8% hi vivien nens de menys de 18 anys, en un 47,6% hi vivien parelles casades, en un 16,2% dones solteres, i en un 31,4% no eren unitats familiars. En el 28,6% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,04.
Per edats la població es repartia de la següent manera: un 26,6% tenia menys de 18 anys, un 7,5% entre 18 i 24, un 22,8% entre 25 i 44, un 22,8% de 45 a 60 i un 20,2% 65 anys o més.
L'edat mediana era de 39 anys. Per cada 100 dones de 18 o més anys hi havia 78,2 homes.
La renda mediana per habitatge era de 27.404 $ i la renda mediana per família de 27.917 $. Els homes tenien una renda mediana de 22.045 $ mentre que les dones 18.594 $. La renda per capita de la població era de 13.131 $. Entorn del 19,7% de les famílies i el 25,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gasconade». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Gasconade». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Riddle Gawne

Riddle Gawne és una pel·lícula muda dirigida per Lambert Hillyer i William S. Hart i protagonitzada pel propi Hart, Katherine MacDonald i Lon Chaney. Basada en la novel·la “The Vengeance of Jefferson Gawne” de Charles Alden Seltzer, es va estrenar el 19 d’agost de 1918. La producció de la pel·lícula costà 64.6660 dòlars obtenint uns ingressos de solament 70.511. Considerada durant molts anys una pel·lícula perduda és van localitzar la primera de les cinc bobines en l’arxiu cinematogràfic Gosfilmofond de Russia i actualment es guarden a la Biblioteca del Congrés dels Estats Units.

## Argument

Riddle Gawne és un home que busca venjar-se de l'home que va matar el seu germà Wesley i va fugir amb la seva cunyada, deixant la seva petita filla Jane Gawne sense casa. Abans de morir, aquest havia revelat el nom del seu assassí com "Watt Hyat". Fent-se càrrec de Jane, busca en va l'assassí durant molts anys i al final Riddle compra una ramat i s'instal·la en una zona controlada per uns lladres de bestiar liderats per Hame Bozzam, que en realitat és "Watt Hyat" sota un àlies. Kathleen Harkness, la filla del coronel Harkness, arriba a l’Oest sense saber que el seu pare és membre dels la companyia de bandolers. Bozzam ho aprofita per pressionar-lo perquè accepti que es casi amb ella.
Defensant el seu honor, Riddle dispara dos dels sequaços de Bozzam. Hame dispara en Riddle, però aquest sobreviu i Blanche Dillon el cuida fins que aconsegueix recuperar-se. Aleshores, Riddle decideix netejar la ciutat. Acaba amb al peó de Hame Bozzam, el xèrif Reb Butler, i després condueix un grup de vaquers al refugi del proscrit i el cremen. Mentrestant Bozzam segresta Kathleen després de ferir mortalment el seu pare. Riddle, en solitari, persegueix l'home que fuig i la seva colla. Després de la persecució, Riddle lluita i mata "Nigger" Paisley, un dels sequaços. Durant la baralla, però, Riddle es trenca la cama. Amenaçant l'ara ferit Riddle, Bozzam revela la seva identitat real, l'home que va matar el seu germà. En sentir això, Gawne aconsegueix posar-se dempeus i és capaç de llançar Bozzam per un penya-segat fent que mori. Gawne es recupera amb l’ajut de Kathleen i aconsegueix la seva mà.

## Repartiment

* William S. Hart (Jefferson "Riddle" Gawne)
* Katherine MacDonald (Kathleen Harkness)
* Lon Chaney (Hame Bozzam/ Watt Hyat)
* Gretchen Lederer (Blanche Dillon)
* Gertrude Short (Jane Gawne)
* Edwin B. Tilton (coronel Harkness)
* Milton Ross (Reb Butler)
* George Field ("Nigger" Paisley)
* Leon Kent (Jess Cass)

## Referències

* ↑ Davis, Ronald L. William S. Hart: Projecting the American West (en anglès). University of Oklahoma Press, 2003, p. 237. ISBN 978-0-8061-3558-8.
* 1 2 Duffy, Gerald C. «Riddle Gawne P». hotoplay IX, 5, 10-1918, pàg. 62-65.
* ↑ «List of current film release dates». The Moving Picture World, 07-09-1918, pàg. 1470.
* ↑ Taves, Brian. Thomas Ince: Hollywood's Independent Pioneer (en anglès). University Press of Kentucky, 2012-01-06. ISBN 978-0-8131-3998-2.
* ↑ «Riddle Gawne» (en anglès). Silent Era : Progressive Silent Film List. [Consulta: 9 juny 2024].
# Abu Hassan

Abu Hassan és una obra dramaticomusical en un acte composta per Carl Maria von Weber sobre un llibret en alemany de Franz Carl Hiemer, basat en Les mil i una nits. Es va estrenar el 4 de juny de 1811 al Residenztheater d'Altstadt-Lehel.

## Referències

* ↑ «Dades de l'òpera» (en alemany). Operone. Arxivat de l'original el 25 de setembre 2017. [Consulta: 18 maig 2018].
# Der Widerspenstigen Zähmung

Der Widerspenstigen Zähmung (títol original en alemany, en català La musaranya domesticada) és una obra dramaticomusical en quatre actes composta per Hermann Goetz sobre un llibret en alemany de Joseph Viktor Widmann, basat en La feréstega domada de William Shakespeare. Es va estrenar l'11 d'octubre de 1874 al Teatre Nacional de Mannheim de Mannheim.

## Referències

* ↑ «Dades de l'òpera» (en alemany). Operone. Arxivat de l'original el 2016-03-04. [Consulta: 22 maig 2018].
# Romeo und Julia

Romeo und Julia (títol original en alemany, en català Romeo und Julia) és una obra dramaticomusical en dos actes composta per Heinrich Sutermeister sobre un llibret en alemany del mateix compositor, basat en Romeu i Julieta de William Shakespeare. Es va estrenar el 13 d'abril de 1940 al Semperoper d'Altstadt, dirigida per Karl Böhm.

## Referències

* ↑ «Dades de l'òpera» (en alemany). Operone. Arxivat de l'original el 4 de març 2016. [Consulta: 18 maig 2018].
# Dorsal de Wyville-Thomson

La dorsal de Wyville-Thomson és una dorsal oceànica d'uns 200 km de llarg, situada entre les Illes Faroe i Escòcia, al nord de l'oceà Atlàntic. La dorsal separa el canal de Faroe-Shetland cap al nord de la depressió de Rockall cap al sud. La seva importància rau en el fet que forma part de la barrera entre les aigües més fredes del fons de l'oceà Àrtic de les aigües calentes del nord de l'Atlàntic.
La dorsal Wyville-Thomson deu el sou nom a Charles Wyville Thomson, qui fou pioner en la primera exploració de l'àrea.

## Geologia

La dorsal Wyville-Thomson, i la més petita, però similar, dorsal d'Ymir, formen la frontera del nord de la conca de Rockall, una estructura de rifts del Mesozoic. Actualment, la dorsal té forma anticlinal amb una amplitud de fins a 2 km, formada en un període entre l'Eocè i el Miocè. Es creu que aquest plec fou format per una reactivació d'una falla ja existent, i per tant, es tracta d'una estructura d'inversió.

## Referències

* ↑ Sherwin, T.J.; Turrell W.R. «Mixing and advection of a cold water cascade over the Wyville Thomson Ridge». Deep-sea research. Part 1. Oceanographic research papers, 52, 8, 2005, pàg. 1392-1413 [Consulta: 31 març 2010].
* ↑ Boldreel, L.O.; Andersen M.S.. «Late Paleocene to Miocene compression in the Faeroe–Rockall area». A: Parker J.R.. Petroleum Geology of Northwest Europe: Proceedings of the 4th Conference. Geological Society, Londres, 1993 [Consulta: 31 març 2010].
# Der Silbersee

Der Silbersee (títol original en alemany, en català El llac de plata) és una obra dramaticomusical en tres actes composta per Kurt Weill sobre un llibret en alemany de Georg Kaiser. Es va estrenar el 18 de febrer de 1933 al Neues Theater de Leipzig, dirigida per Gustav Brecher. Douglas Sirk (aleshores encara conegut com Detlef Sierck) va ser el responsable de la posada en escena.

## Referències

* ↑ «Dades de l'òpera» (en alemany). Operone. Arxivat de l'original el 22 de març 2016. [Consulta: 27 maig 2018].
# Maria Egiziaca

Maria Egiziaca (títol original en italià, en català Santa Maria d'Egipte), P. 170, és una obra dramaticomusical en tres actes composta el 1932 per Ottorino Respighi sobre un llibret en italià de Claudio Guastalla, basat en Vitae Patrum de Domenico Cavalca. Es va estrenar el 16 de març de 1932 al Carnegie Hall de Manhattan.

## Referències

* ↑ «Anunci estrena» (en castellà). La Vanguardia. [Consulta: 11 febrer 2019].
* ↑ Zanni, U.F. «Crítica» (en castellà). La Vanguardia. [Consulta: 11 febrer 2019].
* ↑ «Ottorino RESPIGHI. Catalogo delle composizioni suddiviso per generi musicali: Opere liriche» (en italià). [Consulta: 2 gener 2015].
# Sauraseni

El sauraseni, un dels pràcrits dramàtics, era la llengua més destacada de l'Índia medieval del nord, evolucionant en l'hindi, l'urdú i el panjabi. Tots els Jainacharya (monjos de rang superior) que pertanyen a la secta Digambara de jainisme escrivien les seves epopeies en sauraseni. Per exemple, el Shatkandaagama i el Ksyaayapahud són dues de les epopeies del jainisme més importants.

## Vegeu també

* Apabhramsha
* Pràcrit

## Referències

* ↑ The Prākrit, Sauraseni Language - THE LINGUIST LIST Arxivat 2008-09-23 a Wayback Machine. (anglès)

## Enllaços externs

* A brief description of the language Arxivat 2008-09-23 a Wayback Machine. (anglès)
# Glasgow Village

Glasgow Village és una concentració de població designada pel cens dels Estats Units a l'estat de Missouri. Segons el cens del 2000 tenia 5.234 habitants.

## Demografia

Segons el cens del 2000, Glasgow Village tenia 5.234 habitants, 1.888 habitatges, i 1.406 famílies. La densitat de població era de 2.173 habitants per km².
Dels 1.888 habitatges en un 41,2% hi vivien nens de menys de 18 anys, en un 43,6% hi vivien parelles casades, en un 26,4% dones solteres, i en un 25,5% no eren unitats familiars. En el 22,3% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,23.
Per edats la població es repartia de la següent manera: un 33,7% tenia menys de 18 anys, un 8,2% entre 18 i 24, un 29% entre 25 i 44, un 14,4% de 45 a 60 i un 14,7% 65 anys o més.
L'edat mediana era de 31 anys. Per cada 100 dones de 18 o més anys hi havia 78,5 homes.
La renda mediana per habitatge era de 36.213 $ i la renda mediana per família de 39.795 $. Els homes tenien una renda mediana de 34.211 $ mentre que les dones 27.318 $. La renda per capita de la població era de 17.667 $. Entorn del 12,6% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glasgow Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Glasgow Village». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].